พาณิชย์ขอผู้ประกอบการตรึงราคาสินค้า 3 เดือน
พาณิชย์ไม่อนุมัติขึ้นราคาสินค้า 4 กลุ่ม พร้อมขอความร่วมมือให้ตรึงราคาไปอีก 3 เดือนช่วยผู้บริโภค
17 ม.ค. 2553

พาณิชย์ไม่อนุมัติขึ้นราคาสินค้า 4 กลุ่ม พร้อมขอความร่วมมือให้ตรึงราคาไปอีก 3 เดือนช่วยผู้บริโภค
นางพรทิวา นาคาศัย รมว.พาณิชย์  กล่าวว่า จะขอความร่วมมือผู้ประกอบการ  3 – 4 กลุ่มสินค้า เช่น แบตเตอรี่รถยนต์  แผ่นเหล็กที่นำมาทำผลิตภัณฑ์บรรจุกระป๋อง สายไฟฟ้า และน้ำปลา ที่จะขอปรับราคาสินค้าขึ้นตามภาวะต้นทุนที่สูงขึ้นนั้น  ที่ประชุมคณะกรรมการกลางว่าด้วยราคาสินค้าและบริการ ( กกร.) เห็นว่า ต้นทุนที่ปรับสูงขึ้นเพียงเล็กน้อย จึงยังไม่อนุมัติให้มีการปรับราคาสินค้าชนิดดังกล่าวแต่อย่างใด  นอกจากนี้ ยังขอให้ผู้ผลิตสินค้าอุปโภคและบริโภคประเภทต่าง ๆ ตรึงราคาสินค้าเดิมไปอีก 3 เดือน นอกจากนี้ เพื่อลดค่าครองชีพประชาชน กระทรวงพาณิชย์จะจัดโครงการธงฟ้าเคลื่อนที่ทั่วประเทศเร็ว ๆ นี้
สำหรับแผนการดูแลสินค้าอุปโภคบริโภคนั้น ในการประชุม ครม. วันที่ 19 ม.ค.นี้ กระทรวงพาณิชย์จะเสนอสินค้าและบริการที่อยู่ในบัญชีควบคุม 40 รายการ และบัญชีรายการสินค้าที่ต้องจับตามเป็นพิเศษกว่า 200 รายการ เพราะไม่อยากให้เกิดการฉวยโอกาสปรับราคาเกินความจำเป็น